CELEX: 22013D0083
Language: bg
Date: 2013-05-03 00:00:00
Title: Решение на Съвместния комитет на ЕИП № 83/2013 от 3 май 2013 година за изменение на приложение IX (Финансови услуги) към Споразумението за ЕИП

31.10.2013   
            
            
               BG
            
            
               Официален вестник на Европейския съюз
            
            
               L 291/44
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 83/2013
   от 3 май 2013 година
   за изменение на приложение IX (Финансови услуги) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Делегиран регламент (ЕС) № 311/2012 на Комисията от 21 декември 2011 г. за изменение на Регламент (ЕО) № 809/2004 относно прилагането на Директива 2003/71/ЕО на Европейския парламент и на Съвета по отношение на някои аспекти, свързани с проспекти и реклами (1) следва да бъде включен в Споразумението за ЕИП.
            
         
               (2)
            
            
               Делегиран регламент (ЕС) № 486/2012 на Комисията от 30 март 2012 г. за изменение на Регламент (ЕО) № 809/2004 по отношение на формата и съдържанието на проспекта, основния проспект, резюмето и окончателните условия, както и по отношение на изискванията за оповестяване (2) следва да бъде включен в Споразумението за ЕИП.
            
         
               (3)
            
            
               Делегиран регламент (ЕС) № 862/2012 на Комисията от 4 юни 2012 г. за изменение на Регламент (ЕС) № 809/2004 по отношение на информацията за съгласието за използване на проспект, информацията за базисните индекси и изискването за доклад, подготвен от независими счетоводители или одитори (3) следва да бъде включен в Споразумението за ЕИП.
            
         
               (4)
            
            
               Ето защо приложение IX към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   В точка 29ба (Регламент (ЕО) № 809/2004 на Комисията) от приложение IX към Споразумението за ЕИП се добавят следните тирета:
   
               „—
            
            
               
                  32012 R 0311: Делегиран регламент (ЕС) № 311/2012 на Комисията от 21 декември 2011 г. (ОВ L 103, 13.4.2012 г., стр. 13),
            
         
               —
            
            
               
                  32012 R 0486: Делегиран регламент (ЕС) № 486/2012 на Комисията от 30 март 2012 г. (ОВ L 150, 9.6.2012 г., стр. 1),
            
         
               —
            
            
               
                  32012 R 0862: Делегиран регламент (ЕС) № 862/2012 на Комисията от 4 юни 2012 г. (ОВ L 256, 22.9.2012 г., стр. 4).“
            
         Член 2
   Текстовете на делегирани регламенти (ЕС) № 311/2012, (ЕС) № 486/2012 и (ЕС) № 862/2012 на исландски и норвежки език, които следва да бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 4 май 2013 г., при условие че са внесени всички нотификации, предвидени в член 103, параграф 1 от Споразумението за ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 3 май 2013 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 103, 13.4.2012 г., стр. 13.
   
      (2)  ОВ L 150, 9.6.2012 г., стр. 1.
   
      (3)  ОВ L 256, 22.9.2012 г., стр. 4.
   
      (4)  Без отбелязани конституционни изисквания.
   
      Съвместна декларация на договарящите се страни към Решение на Съвместния комитет на ЕИП № 83/2013 от 3 май 2013 г., с което делегирани регламенти (ЕС) № 311/2012, (ЕС) № 486/2012 и (ЕС) № 862/2012 на Комисията се включват в Споразумението за ЕИП
      
         „Делегирани регламенти (ЕС) № 311/2012 и (ЕС) № 486/2012 предоставят на емитентите от трети държави правото да предоставят своята историческа финансова информация в съответствие с посочените в него счетоводни стандарти. Включването на тези регламенти не засяга приложното поле на Споразумението за ЕИП за отношенията с трети държави.“